recursal/SuperWikiNEXT-32B huggingface dataset:
Oksana Boturchuk.

**ஆக்சனா போடர்ச்சுக்** (*Oxana Boturchuk*) (பிறப்பு: 1984 செப்டம்பர் 12) இவர் உக்ரைனின் இணை ஒலிம்பிக் தடகள வீரராவார். முக்கியமாக டி 12 விரைவோட்ட நிகழ்வுகளில் போட்டியிடுகிறார்.

இவர் சீனாவின் பெய்ஜிங்கில் நடைபெற்ற 2008 கோடைகால இணை ஒலிம்பிக்கில் போட்டியிட்டார். அங்கு இவர் பெண்கள் 100 மீட்டர் - டி 12 போட்டியில் தங்கப்பதக்கமும், பெண்கள் 200 மீட்டர் - டி 12 போட்டியில் வெள்ளிப் பதக்கமும், பெண்கள் 400 மீட்டர் - டி 12 போட்டியில் வெள்ளிப் பதக்கமும், பெண்கள் நீளம் தாண்டுதலில் - எஃப் 12 போட்டியில் எட்டாவது இடத்தையும் பிடித்தார்.

சுயசரிதை
--------

ஒரு விளையாட்டுக் குடும்பத்தில் பிறந்த இவர் தனது ஒன்பது வயதில் தனது பயிற்சியைத் தொடங்கினார். 1997 ஆம் ஆண்டில், முழு குடும்பமும் ஒரு கார் விபத்தில் சிக்கி அனைவரும் காயமடைந்தது. இதில் இவர் மிகவும் தீவிரமாகப் பாதிக்கப்பட்டு, தனது பார்வையை முழுவதுமாக இழந்தார். பின்னர் இவர் பல்வேறு சிகிச்சை முறைகளைப் பின்பற்றி ஓரளவு குணமடைந்தார்.

போட்டிகள்
---------

2006 ஆம் ஆண்டில் அசென் உலகப் போட்டிகளில் அறிமுகமான இவர் பெய்ஜிங்கில் நடந்த இணை ஒலிம்பிக்கில் பங்கேற்றார். அங்கு இவர் 100மீ. ஓட்டத்தில் தங்கமும், 200 மீ, 400மீ ஓட்டத்தில் இரண்டு வெள்ளிப் பதக்கங்களையும் வென்றார்.

அடுத்த ஆண்டுகளில் ஐரோப்பிய, உலகப் போட்டிகள், இலண்டன், இரியோ டி செனீரோவில் நடந்த இணை ஒலிம்பிக்கில் கலந்து கொண்டு இவர் தொடர்ந்து மேடைக்கு தகுதியானார். இந்த விளையாட்டு நிகழ்வுக்குப் பிறகு, இவர் தனது இரண்டாவது மகனின் பிறப்புக்காக 2018 வரை செயல்பாட்டை நிறுத்தினார். பின்னர், மீண்டும் திரும்பி தனது போட்டி நிலைக்கு மிகவும் உறுதியாக இருந்தார்.

குடும்பம்
---------

இவர் உளவியலில் பட்டம் பெற்றவர். இவருக்கு திருமணமாகி ஒரு மகனும், ஒருமகளும் என இரண்டு குழந்தைகள் உள்ளனர்.

பிரபல கலாச்சாரத்தில்
--------------------

இவரது கதையைச் சொல்லும் பல்ஸ் என்ற ஒரு திரைப்படம் 2020 ஆம் ஆண்டில் எடுக்கப்பட்டது. இவரது குடும்பத்தினருடன் இவர் அனுபவித்த சோகமான விபத்திலிருந்து பல மேடைகளின் வெற்றி வரை இதில் காடப்பட்டது.

மேற்கோள்கள்
-----------

1. ↑   Boturchuk|lingua=en|accesso=7 agosto 2020
2. ↑  : перша українська спортивна драма про боротьбу паралімпійки Оксани Ботурчук|lingua=uk|accesso=7 agosto 2020

|  |  |
| --- | --- |
| ஆளுமைக் கட்டுப்பாடு: மக்கள் இதை விக்கித்தரவில் தொகுக்கவும் | 
* World Athletics

 |
**குல்தீப் சிங் ரத்தோர்** (*Kuldeep Singh Rathore*) இந்திய தேசிய காங்கிரசு கட்சியைச் சேர்ந்த இந்திய அரசியல்வாதியாவார். இமாச்சல பிரதேசத்தின் சிம்லா நாடாளுமன்றத் தொகுதிக்கு உட்பட்ட தியோக்கு சட்டமன்றத் தொகுதியைப் பிரதிநிதித்துவப்படுத்தும் 14 ஆவது சட்டமன்றத்தின் உறுப்பினராக உள்ளார்.

2019 முதல் 2021 ஆம் ஆன்டு வரை இமாச்சலப் பிரதேச காங்கிரசு செயற்குழுவின் தலைவராக இருந்தார்.

2022 ஆம் ஆண்டில் இல் குல்தீப் சிங் ரத்தோர் அகில இந்திய காங்கிரசு கட்சியின் தேசிய செய்தித் தொடர்பாளராக நியமிக்கப்பட்டார். காங்கிரசின் மாநிலங்களவை உறுப்பினர் ஆனந்த் சர்மாவுக்கு நெருக்கமானவராக இருந்தார். காங்கிரசில் பலம் பெற்றிருந்த ரத்தோர் 1981 முதல் 1987 ஆம் ஆண்டு வரை கட்சியின் மாணவர் பிரிவான இந்திய தேசிய மாணவர் சங்கத்தின் மாநிலத் தலைவராகவும், இளைஞர் காங்கிரசின் மாநிலப் பொதுச் செயலாளராகவும் இருந்தார். 2017 ஆம் ஆண்டு கட்சியின் வித்யா இசுடோக்சு தேர்தல் அரசியலில் இருந்து ஓய்வு பெறுவதாக அறிவித்ததை அடுத்து இவர் தியோக்கு சட்டமன்றப் பிரிவில் இருந்த சட்டமன்ற உறுப்பினர் சீட்டுக்கான போட்டியில் இருந்தார்.

மேற்கோள்கள்
-----------

1. ↑  "Kuldeep Singh Rathore wins theog". *Economic Times*.
2. ↑  "Kuldeep Singh Rathore appointed new HPCC chief". *India Today*.
3. ↑  "Kuldeep Singh Rathore appointed aicc spokesperson". *The Tribune*.
***ஆக்சுபோர்டு ஆராய்ச்சி கலைக்களஞ்சியம்*** (Oxford Research Encyclopedias) பல்வேறு பகுதிகளில் உள்ள 25 கலைக்களஞ்சியங்களை உள்ளடக்கியுள்ளது. இது ஆக்சுபோர்டு பல்கலைக்கழக அச்சகத்தால் அச்சு மற்றும் நிகழ்நிலையாக வெளியிடப்பட்ட ஒரு கலைக்களஞ்சியத் தொகுப்பாகும்.  இதன் ஆரம்ப வளர்ச்சிக் காலத்தில் பல வருடங்களாக இதன் இணையதளம் முற்றிலும் இலவசமாக இருந்தது. இப்போது இந்த தளத்தில் கட்டுரைகளை அணுக கட்டணம் வசூலிக்கப்படுகிறது. இருப்பினும் இதன் சில பகுதிகளை இலவசமாக அணுக முடியும்.  ஆக்சுபோர்டு பல்கலைக்கழக அச்சகம் மற்றும் தேசிய சமூகப் பணியாளர்கள் அச்சகம், அமெரிக்க இயற்பியல் நிறுவனம் மற்றும் பன்னாட்டு ஆய்வுகள் சங்கம் ஆகியவற்றுக்கு இடையேயான ஒத்துழைப்பின் விளைவாக மூன்று கலைக்களஞ்சியங்கள் கிடைத்தன..

கலைக்களஞ்சியங்கள்
-----------------

|  |  |  |
| --- | --- | --- |
| ஆப்பிரிக்க வரலாறு | பொருளாதாரம் மற்றும் நிதி | இலக்கியம் |
| அமெரிக்க வரலாறு | கல்வி | இயற்கை ஆபத்து அறிவியல் |
| மானுடவியல் | *சமூகப் பணி கலைக்களஞ்சியம்* | நரம்பியல் |
| ஆசிய வரலாறு | சுற்றுச்சூழல் அறிவியல் | *ஆக்சுபோர்டு கிளாசிக்கல் அகராதி* |
| வணிகம் மற்றும் மேலாண்மை | உலகளாவிய பொது சுகாதாரம் | கிரக அறிவியல் |
| காலநிலை அறிவியல் | சர்வதேச கல்வி | அரசியல் |
| தொடர்பு | இலத்தீன் அமெரிக்க வரலாறு | உளவியல் |
| குற்றவியல் மற்றும் குற்றவியல் நீதி | மொழியியல் | மதம் |

மேற்கோள்கள்
-----------

1. 1 2  "Disciplines". *Oxford Research Encyclopedias* (ஆங்கிலம்). 2023-01-02 அன்று பார்க்கப்பட்டது.
2. ↑  "About". *Oxford Research Encyclopedias* (ஆங்கிலம்). 2023-01-02 அன்று பார்க்கப்பட்டது.
சிதிலமடைந்த குல்தரா கிராமம்
 குல்தரா கிராமக் கோயிலின் கல்வெட்டு
குல்தரா பாரம்பரிய விடுதியின் பலகை
**குல்தரா** (**Kuldhara**), இந்தியாவின் இராஜஸ்தான் மாநிலத்தின் தார் பலைவனத்தில் உள்ள ஜெய்சல்மேர் மாவட்டத்தின் நிர்வாகத் தலைமையிடமான ஜெய்சல்மேர் நகரத்திற்கு தென்மேற்கில் 27 கிலோ மீட்டர் தொலைவில் அமைந்த ஆளில்லா கிராமம் ஆகும். ஜெய்சல்மேர் இராச்சியத்தினர் காலத்தில், 13-ஆம் நூற்றாண்டில் பாலிவால் பிராமணர்களுக்காக, 410 வீடுகளும், இரண்டு தெருக்களும் கொண்ட அக்கிரகாரத்தை குல்தரா கிராமத்தில் புதிதாக நிறுவப்பட்டது. இக்கிராமத்தில் மழை நீர் சேரிக்க படிக்கிணறுகள் அமைக்கப்பட்டது. 19-ஆம் நூற்றாண்டில் ஜெய்சல்மேர் சமஸ்தானத்தின் திவான் சலீம் சிங்கின் இக்கிராமத்தின் மக்கள் மீதான அடாவடியான செயல்களால், இக்கிராமத்தினர் தம் வீடுகளை காலி செய்து விட்டு, இரவோடு இரவாக வெளியேறினர். அது முதல் இக்கிராமம் ஆளில்லாது, சிதிலமடைந்துள்ளது. இராஜஸ்தான் அரசின் தொல்லியல் துறை குல்தரா கிராமத்தை சீரமைத்து 2015-ஆம் ஆண்டு முதல் சுற்றுலாத் தளமாக மாற்றியுள்ளனர்.சிதிலமடைந்த குல்தரா கிராமத்தில் 3 சுடுகாடுகளும், 13-ஆம் நூற்றாண்டின் இரண்டு நினைவுக் கற்களும் கொண்டுள்ளது.

வரலாறு
------

உள்ளூர் கதைகளின்படி, 19-ஆம் நூற்றாண்டில் ஜெய்சல்மேர் சமஸ்தானத்தின் திவான் *சலீம் சிங்* என்பவர், குல்தரா கிராமத்தில் வாழ்ந்த ஒரு சிறுமியின் அழகில் மயங்கி, அப்பெண்ணை தனக்கு திருமணம் செய்து தருமாறு இக்குடும்பத்தினரை வற்புறுத்தினார். ஆனால் குல்தரா மக்கள் அந்த சிறுமியை சலீம் சிங்குக்கு திருமணம் செய்துகொடுக்க மறுத்துவிட்டனர்.
சலீம் சிங் கிராம மக்கள் இதுகுறித்து யோசிக்க சில நாட்கள் அவகாசம் கொடுத்தார். சலீம் சிங் சொல்வதைக் கேட்காவிட்டால், கிராமத்தில் அவர் படுகொலைகளைச் செய்வார் என்று கிராம மக்களுக்குத் தெரியும். எனவே குல்தரா மக்கள் கூட்டம் நடத்தி, தங்கள் சிறுமி மற்றும் கிராமத்தின் கொளரவத்தை காப்பாற்றுவதற்காக கிராமத்தை விட்டு வெளியேற முடிவு செய்தனர். கிராம மக்கள் அனைவரும் தங்கள் உடமைகள், கால்நடைகள், தானியங்கள், துணிமணிகள் அனைத்தையும் எடுத்துக்கொண்டு இரவு வேளையில் தங்கள் வீடுகளை விட்டு வெளியேறினர். பின்னர் அவர்கள் இங்கு திரும்பி வரவே இல்லை.

இதனையும் காண்க
--------------

* ஜெய்சல்மேர் சமஸ்தானம்
* ஜெய்சல்மேர் மாவட்டம்
* ஜெய்சல்மேர் நகரம்

மேற்கோள்கள்
-----------

1. ↑  Rachna Singh (8 February 2016). "Game for night out at 'haunted' Kuldhara?". *The Times of India*. .
2. ↑  { வரலாறு: 200 ஆண்டுகளாகப் பாழடைந்து கிடக்கும் ஒரு ராஜஸ்தான் கிராமத்தின் கதை]

### உசாத்துணை

* A. B. Roy; Harsh Bhu; Pankaj Sharma; Kishan Vaishnav (2017). "Deserted nineteenth century Paliwal villages around Jaisalmer, western Rajasthan, India: historical evidence of palaeoseismicity". *Current Science* **112** (2). .
* S. Ali Nadeem Rezavi (1995). "Kuldhara in Jaisalmer State — Social and Economic Implications of the remains of Medieval Settlement". *Proceedings of the Indian History Congress, 56th Session*: 312–338. .
குல்சன்-இ-இக்பால் பூங்கா, லாகூர்
**குல்சன்-இ-இக்பால் பூங்கா** (*Gulshan-e-Iqbal Park*, உருது: گلشن-اقبال پارک) பாக்கித்தானின் இலாகூரில் அமைந்துள்ள பூங்காவும் மனமகிழ் மையமுமாகும். 67 ஏக்கர்கள் (270,000 m2)க்கும் கூடுதலான பரப்பில் அமைந்துள்ள இந்தப் பூங்கா நகரின் பெரிய பூங்காக்களில் ஒன்றாகும். இது புறநகர் பகுதியான *அல்லாமா இக்பால் டவுனில்* உள்ளது. *குல்சன்-இ-இக்பால்* என்பதற்கான பொருள் "*இக்பாலின் பூங்கா*" எனவாகும்; பாக்கித்தானின் தேசியக் கவி இக்பாலின் நினைவாக இப்பெயர் சூட்டப்பட்டுள்ளது. 

இப்பூங்காவில் சிறுவர் விளையாடி மகிழும் வண்ணம் பல ஊஞ்சல்களும் விளையாட்டுந்துகளும் அமைக்கப்பட்டுள்ளன; செயற்கை ஏரி ஒன்றும் சிறிய விலங்கியல் பூங்காவும் உள்ளன. இதனால் குடும்பச் சுற்றுலாவிற்கு ஏற்றவிடமாக இது உள்ளது. விடுமுறை நாட்களில் குடும்பத்துடன் பொழுதுபோக்க இலாகூர் மக்கள் கூடுமிடமாக விளங்குகின்றது. 

இந்தப் பூங்காவை பராமரிக்கும் உள்ளாட்ச மன்றம் அண்மையில் விளையாட்டுப் பகுதியை புதுப்பித்தும் மேலும் விளையாட்டுச் சாதனங்களை பொருத்தியும் மேம்படுத்தியுள்ளது.

நிகழ்வுகள்
----------

மார்ச் 27, 2016 அன்று குல்சன்-இ=பூங்காவின் வாயிலுக்குச் சற்றே வெளியேயும் சிறுவர்களின் ஊஞ்சல்கள் உள்ள பகுதிக்கு சில அடிகளே வெளியேயும் தானுந்து நிறுத்தப் பகுதியில் தற்கொலைப்படையாளி குண்டு வெடித்ததில் 69 பேர் உயிரிழந்தனர்; 300க்கும் மேற்பட்டோர் காயமுற்றனர்.. *ஜமாத்-உல்-அரார்* என்ற தலிபான் குழு இத்தாக்குதலுக்கு பொறுப்பேற்றுள்ளது.

மேற்சான்றுகள்
-------------

1. ↑  "Blast at Lahore park leaves 72 dead and more then 300 injuered". 27 March 2016 அன்று பார்க்கப்பட்டது.
2. ↑  "Suicide attack kills at least 69 in Lahore; Army deployed". 28 March 2016 அன்று பார்க்கப்பட்டது.
செங்குத்து வட்டங்கள்
இரண்டு வட்டங்கள் வெட்டிக் கொள்ளும் போது, அவை வெட்டிக் கொள்ளும் புள்ளியில் அவற்றுக்கு வரையப்படும் தொடுகோடுகளுக்கு இடையேயுள்ள கோணம் செங்கோணமாக இருந்தால், அவை இரண்டும் **செங்குத்து வட்டங்கள்** எனப்படும். தொடுகோடுகளுக்கு இடையேயுள்ள கோணம் செங்கோணமாக இருப்பதால், ஒரு வட்டத்தின் தொடுகோடு இரண்டாவது வட்டத்திற்கு ஆரமாக இருக்கும். அதேபோல இரண்டாவது வட்டத்தின் தொடுகோடு முதல் வட்டத்திற்கு ஆரமாக இருக்கும். ஒரு வட்டத்திற்கு ஒன்றுக்கும் மேற்பட்ட வட்டங்கள் செங்குத்து வட்டங்களாக அமையலாம்.

கட்டுப்பாடு
-----------

இருவட்டங்கள் செங்குத்துவட்டங்களா என்பதைக் காண பின்வரும் கட்டுப்பாடு பயன்படும்.

எடுத்துக்கொள்ளப்பட்ட இரு வட்டங்களின் பொதுச் சமன்பாடுகள் கார்ட்டீசியன் ஆள்கூற்று முறைமையில்:

{\displaystyle S\_{1}:x^{2}+y^{2}+2g\_{1}x+2f\_{1}y+c\_{1}=0\,}
{\displaystyle S\_{2}:x^{2}+y^{2}+2g\_{2}x+2f\_{2}y+c\_{2}=0\,}
இவை செங்குத்து வட்டங்கள் எனில்,

{\displaystyle 2g\_{1}g\_{2}+2f\_{1}f\_{2}=c\_{1}+c\_{2}\,} என்பது உண்மையாகும்.
### நிறுவல்

{\displaystyle S\_{1}:x^{2}+y^{2}+2g\_{1}x+2f\_{1}y+c\_{1}=0\,} இன்
மையம்: {\displaystyle A=(-g\_{1},-f\_{1})}
ஆரம்: {\displaystyle r\_{1}={\sqrt {g\_{1}^{2}+f\_{1}^{2}-c\_{1}}}}
{\displaystyle S\_{2}:x^{2}+y^{2}+2g\_{2}x+2f\_{2}y+c\_{2}=0\,}
மையம்: B = {\displaystyle (-g\_{2},-f\_{2})}
ஆரம்: {\displaystyle r\_{2}={\sqrt {g\_{2}^{2}+f\_{2}^{2}-c\_{2}}}}
இரு வட்டங்களும் செங்குத்தாக வெட்டிக்கொள்ளும் போது அவற்றின் மையங்கள், வெட்டும் புள்ளி மூன்றும் ஒரு செங்கோண முக்கோணத்தை உருவாக்கும். எனவே பித்தாகரசின் தேற்றப்படி மையங்களுக்கு இடையேயுள்ள தொலைவின் வர்க்கம் அவற்றின் ஆரங்களின் வர்க்கங்களின் கூடுதலுக்குச் சமமாக இருக்கும்.

{\displaystyle AB^{2}=r\_{1}^{2}+r\_{2}^{2}\,}
{\displaystyle \Rightarrow (g\_{1}-g\_{2})^{2}+(f\_{1}-f\_{2})^{2}=(g\_{1}^{2}+f\_{1}^{2}-c\_{1})^{2}+(g\_{2}^{2}+f\_{2}^{2}-c\_{2})^{2}}
{\displaystyle \Rightarrow 2g\_{1}g\_{2}+2f\_{1}f\_{2}=c\_{1}+c\_{2}\,}
### எடுத்துக்காட்டு

இரு வட்டங்கள்:

{\displaystyle S\_{1}:x^{2}+y^{2}-8x-6y+21=0\,}
{\displaystyle S\_{2}:x^{2}+y^{2}-2y-15=0\,}
{\displaystyle g\_{1}=-4,f\_{1}=-3,c\_{1}=21}
{\displaystyle g\_{2}=0,f\_{2}=-1,c\_{2}=-15}
செங்குத்து வட்டங்களின் கட்டுப்பாடு:

{\displaystyle 2g\_{1}g\_{2}+2f\_{1}f\_{2}=c\_{1}+c\_{2}\,}
{\displaystyle \Rightarrow 2(-4)(0)+2(-3)(-1)=21+(-15)\,}
{\displaystyle \Rightarrow 6=6\,}
எனவே இவ்விரு வட்டங்களும் செங்குத்து வட்டங்களாகும்.

ஆதாரங்கள்
---------

* கணிதவியல், மேல்நிலை-முதலாம் ஆண்டு, தொகுதி 1, (தமிழ் வழி) தமிழ்நாட்டுப் பாடநூல் கழகம், திருத்திய பதிப்பு:2007

தலைப்பு:பகுமுறை வடிவியல், பக்கம்:196

* பரணிடப்பட்டது 2016-11-20 at the வந்தவழி இயந்திரம்

வெளி இணைப்புகள்
---------------

* Weisstein, Eric W. "Orthogonal Circles." From MathWorld--A Wolfram Web Resource.
**குல்பகர் பேகம்** (Gulbahar Begum, இறப்பு:1863) சீக்கியப் பேரரசரான மகாராசா ரஞ்சித் சிங்கின் மனைவியாவார்.

வாழ்க்கை
--------

குல்பகர் பேகம் அமிர்தசரசு நகரைச் சேர்ந்த பஞ்சாபி முசுலிம் இன நடனப்பெண்ணாவார். இந்தியாவின் பஞ்சாப் மாநிலத்தைச் சேர்ந்த ரூப்நகரில் இவரது நடனத்தைக் கண்ட மகாராசா ரஞ்சித் சிங் இவரது நடனத்தால் வசீகரிக்கப்பட்டார்.

திருமணம்
--------

1833 ஆம் ஆண்டில் இருவரும் திருமணம் செய்து கொண்டனர். திருமணத்திற்கு சீக்கிய பழமைவாதிகளைடமிருந்து எதிர்ப்பு வந்தது. இவர் சீக்கிய மதத்திற்கு மாறவேண்டும் என்று அவர்கள் கோரினர். மகாராசா மதமாற்றத்தை எதிர்த்தார். இதனால் இவர் ஒரு முசுலிமாகவே வாழ்க்கையைத் தொடர்ந்தார்.

திருமணத்தின்போது பேகம் மஞ்சள் நிற ஆடைகளை அணிந்திருந்தார். முத்துடன் கூடிய ஒரு தங்க மூக்குத்தியும் மூக்கில் அணிவிக்கப்பட்டது. கைகளிலும் கால்களிலும் சிவப்பு நிற மருதாணி சாயம் பூசப்பட்டன. மேலும் வைரங்கள் பதிக்கப்பட்ட தங்க ஆபரணங்களால் பேகம் அலங்கரிக்கப்பட்டார். 

திருமண கொண்டாட்டங்களின் ஒரு பகுதியாக பேகத்தின் சகோதரர்களுக்கு நிலங்களும், நவாப் என்ற பட்டமும் வழங்கப்பட்டது.

திருமணத்திற்குப் பிறகு, ரஞ்சித் சிங் தனது மனைவிக்கு மகாராணி குல்பகர் பேகம் என்று பெயர் மாற்றம் செய்து மற்ற அரசவைப் பெண்களை விட உயர்நிலைக்கு உயர்த்தினார். அவர்கள் இவரது கால்கலை பிடித்து விடும் பணியில் ஈடுபட்டனர். பர்தா எனப்படும் உடலங்கியை அணிவதை குல்பகர் கடைப்பிடிக்கவில்லை. ஊர்வலங்களின் போது மன்னனுடன் பட்டத்து யானையில் அடிக்கடி வலம் வந்தார். இரங் மகாலுக்கும், மியான் கான் மாளிகைக்குமிடைடையில் இவருக்கு ஒரு மாளிகை வழங்கப்பட்டது.

பிற்கால வாழ்வு
--------------

1839 ஆம் ஆண்டு மகாராசா இறந்தபோது குல்பகர் உடன்கட்டை ஏறி உயிர் துறக்க முயன்றார். இச்சடங்கு இசுலாமில் தடைசெய்யப்பட்டுள்ளது என்பதால் தடுக்கப்பட்டார். 1849ஆம் ஆண்டு ஆங்கிலேயர்கள் பஞ்சாப்பை கைப்பற்றிய பின்னர் குல்பகர் பேகத்திற்கு 12380 ரூபாய் ஓய்வூதியமாக வழங்கினர். பிற்காலத்தில் பேகம் சர்தார்கான் என்ற ஒரு மகனை தத்தெடுத்துக் கொண்டார். தனது இறுதி ஆண்டுகளை மியானி சாகிப் பகுதியில் பேகம் கழித்தார். அங்கு ஒரு தோட்டத்தையும் பள்ளிவாசலையும் கட்டினார்.

இறப்பு
------

1863 ஆம் ஆண்டு குல்பகர் பேகம் லாகூர் நகரில் இறந்தார்.

மேற்கோள்கள்
-----------

1. 1 2 3  Massy, Charles Francis, and Griffin, Lepel Henry. The Punjab Chiefs (rev. Edn.). Pakistan, Sang-e-Meel Publications, 1909.
2. 1 2 3  Duggal, Kartar Singh. Maharaja Ranjit Singh, the Last to Lay Arms. India, Abhinav Publications, 2001.
3. ↑  Singh, Khushwant. Ranjit Singh: Maharaja of the Punjab. India, Random House Publishers India Pvt. Limited, 2017.
4. ↑  Atwal, Priya. Royals and Rebels: The Rise and Fall of the Sikh Empire. United States, Oxford University Press, 2020.
5. 1 2 3  "Dazzling Rani of Punjab that was Gulbahar Begum". *Dawn*. 25 April 2021 அன்று பார்க்கப்பட்டது.
6. ↑  "Queen of Takht-e-Lahore". *The Friday Times*. 25 April 2021 அன்று பார்க்கப்பட்டது.
**செங்கிஸ் கான் குதிரை வீரன் சிலை** என்பது 40 மீட்டர் உயரமுடைய துருவேறா எஃகுவால் செய்யப்பட்ட செங்கிஸ் கானின் சிலையாகும். இச்சிலை உலகிலேயே மிக உயரமான குதிரையேற்றச் சிலையாகும். இது தூல் ஆற்றின் கரையில் *திசோஞ்சின் போல்தோக்* என்ற இடத்தில் அமைந்துள்ளது. இந்த இடம் மங்கோலியத் தலைநகரான உலான் பத்தூருக்கு 54 கிலோ மீட்டர் கிழக்கே அமைந்துள்ளது. ஒரு புராணக் கதையின் படி, இங்கு தான் செங்கிஸ் கான் ஒரு தங்கக் குதிரைச் சாட்டையைக் கண்டெடுத்தார். சிலையானது ஒரு அடையாளமாக இவர் பிறந்த இடத்தை நோக்கிக் கிழக்கே திரும்பியுள்ளது. செங்கிஸ் கான் சிலை வளாகத்தின் மேல் இச்சிலை அமைந்துள்ளது. இந்த வளாகத்திற்குப் பலர் வருகை புரிகின்றனர். இந்த வளாகமும் கூட 10 மீட்டர் உயரமுடையதாகும். இந்த வளாகத்தில் 36 தூண்கள் உள்ளன. செங்கிஸ் கான் முதல் லிக்டன் கான் வரையிலான 36 கான்களை இந்தத் தூண்கள் குறிக்கின்றன. இதைச் சிற்பி எர்தெம்பிலேக் மற்றும் கட்டட வடிவமைப்பாளர் எங்சர்கல் ஆகியோர் வடிவமைத்தனர். இச்சிலை 2008ஆம் ஆண்டு கட்டி முடிக்கப்பட்டது.

இங்கு வருகை புரிபவர்கள் குதிரையின் தலைக்கு அதன் மார்பு மற்றும் கழுத்து வழியாக நடந்து செல்கின்றனர். அங்கு அவர்கள் காட்சிகளைக் கண்டு இரசிக்கலாம். இந்தச் சிலைப் பகுதியைச் சுற்றி 200 கெர்கள் உள்ளன. 13ஆம் நூற்றாண்டின் மங்கோலியப் பழங்குடி இனங்களால் பயன்படுத்தப்பட்ட குதிரைக் குறியீடுகளின் அமைப்பை போல் இந்த கெர்கள் வடிவமைக்கப்பட்டு சீராக அமைக்கப்பட்டுள்ளன. இந்த வளாகத்தின் செலவானது ஐஅ$4.1 மில்லியன் (₹29.3 கோடி) என்று குறிப்பிடப்படுகிறது. த கென்கோ டூர் பிரு என்ற ஒரு மங்கோலிய நிறுவனத்தால் இச்சிலை அமைக்கப்பட்டது.

இதனுடன் இணைக்கப்பட்டுள்ள அருங்காட்சியகமானது மங்கோலியாவின் வெண்கலக் காலம் மற்றும் சியோங்னு தொல்லியல் கலாச்சாரங்களுடன் தொடர்புடைய பொருட்கட்சிகளைக் கொண்டுள்ளது. அன்றாடப் பாத்திரங்கள், இடுப்புப்பட்டைக் கொளுவி, கத்திகள், புனித விலங்குகள் ஆகியவை காட்சிக்கு வைக்கப்பட்டுள்ளன. இரண்டாவது பொருட்காட்சியானது 13 மற்றும் 14ஆம் நூற்றாண்டின் மகா கான் காலத்தைக் காட்சிப்படுத்துகிறது. அதில் பண்டைய கருவிகள், பொற்கொல்லர் பொருட்கள் மற்றும் சில நெசுத்தோரியச் சிலுவைகளும், ஜெபமாலைகளும் உள்ளன. அருங்காட்சியகத்துக்குப் பக்கவாட்டில் ஒரு சுற்றுலாப் பயணிகளுக்கான மற்றும் பொழுது போக்குக்கான மையம் உள்ளது. இது 520 ஏக்கர்கள் பரப்பளவில் உள்ளது.

படங்கள்
-------

* சிலைக்குச் செல்லும் முதன்மைச் சாலைசிலைக்குச் செல்லும் முதன்மைச் சாலை
* சிலையின் பார்வைத் தளத்திலிருந்து கலைப் பூங்காவின் காட்சிசிலையின் பார்வைத் தளத்திலிருந்து கலைப் பூங்காவின் காட்சி

உசாத்துணை
---------

1. 1 2  Levin, Dan (August 2, 2009). "Genghis Khan Rules Mongolia Again, in a P.R. Campaign". *த நியூயார்க் டைம்ஸ்*.. பார்த்த நாள்: 29 December 2016.
2. ↑  Daisy Sindelar (13 February 2010). "From Chinggis Khan to Prayer Wheels, Mongolians Reclaim What's Theirs". *Radio Free Europe*. 10 November 2021 அன்று பார்க்கப்பட்டது.
3. ↑  "The Chinggis Khan Statue Complex". Mongolian National Tourism Organization. 2012-04-25 அன்று மூலம் பரணிடப்பட்டது. 2011-11-20 அன்று பார்க்கப்பட்டது.
4. ↑  Chinggis khan statue complex பரணிடப்பட்டது 2012-07-05 at the வந்தவழி இயந்திரம்

வெளி இணைப்புகள்
---------------

விக்கிமீடியா பொதுவகத்தில்,  
 ***Genghis Khan Equestrian Statue, Tsonjin Boldog***   
என்பதின் ஊடகங்கள் உள்ளன. 

* More pictures and information at Kuriositas
* Climb to the Genghis Khan Monument
**கலச மஹால்** (Khalsa Mahal), அல்லது **சேப்பாக்கம் அரண்மனை**, என்பது இந்தோ-சரசெனிக் கட்டிடப்பாணியில் *பால் பென்பீல்டு* என்ற ஆங்கில பொறியாளரால் வடிவமைக்கப்பட்டு 1801-ம் ஆண்டு கட்டப்பட்ட பழமையான கட்டிடம் ஆகும். 18-ம் நூற்றாண்டைச் சேர்ந்த இக்கட்டிடத்தை ஆங்கிலேய அரசு 1859-ம் ஆண்டு எடுத்துக்கொண்டது.

1905ம் ஆண்டில் கலச மஹாலின் தோற்றம்

அமைவிடம்
--------

இந்திய நாட்டில் தமிழ்நாடு மாநிலத்தில் சென்னையில் வால்டாக்ஸ் சாலை, சேப்பாக்கத்தில் அமைந்துள்ளது. 1960ம் ஆண்டு கட்டப்பட்ட அரசு அலுவலகங்கள் நிறைந்த எழிலகம் கட்டிடத்தின் பின் பகுதியில் அமைந்துள்ளது. இதன் அருகே சேப்பாக்கம் துடுப்பாட்ட அரங்கம், சேப்பாக்கம் பறக்கும் மின்சார தொடர் வண்டி நிலையம் அமைந்துள்ளன.

இந்திய-அரேபிய கட்டிடக்கலை
-------------------------

இந்திய-அரேபிய கட்டிடக்கலையின் துணைகொண்டு கட்டப்பட்ட கட்டிடங்கள் பல இந்தியாவில் உள்ளன. இவற்றில் சென்னை மாநகரில் மட்டும் 450க்கும் மேல் அமைந்துள்ளன. இவற்றில் 1798-ல் கட்டப்பட்ட வால்டாக்ஸ் சாலையில் அமைந்துள்ள கலச மஹாலும், மெரீனா வாலாஜா சாலையில் அமைந்துள்ள ஹுமாயுன் மஹாலும் முக்கியமானவையாகும். 1768 முதல் 1855 வரை ஆற்காடு நவாப் ஹுமாயூன் மகாலில் வசித்தார் என்பது குறிப்பிடத்தக்கது.

நிலை
----

இக்கட்டிடம் ஜனவரி 16, 2012 அன்று அதிகாலை 12:50 மணிக்கு தீப்பற்றி எரிந்து சிதிலமானது. இக்கட்டிடத்தை புதுப்பிக்கும் பணிக்காக சுண்ணாம்பு, கடுக்காய், சர்க்கரை என்ற திரவம் ஆகியவற்றை தண்ணீரில் 15 நாட்கள் சிமெண்ட் தொட்டியில் ஊறவைத்து தண்ணீர் வடிகட்டியபின் உபயோகிக்கப்படும்.

மேற்கோள்
--------

1. ↑   தின தந்தி, பார்த்த நாள்:21.02.2014
2. ↑
3. 1 2
4. ↑
5. ↑
6. ↑
7. ↑  ஆற்காடு நவாப் வாழ்ந்த ஹுமாயூன் மஹால் பழைய தொழில் நுட்பத்தில் புதுப் பொலிவு பெறுகிறது
8. ↑   தினத் தந்தி, பார்த்த நாள்:21.02.2014

* சேப்பாக்கம் அரண்மனை
**அயிரைமலை** என்னும் சங்ககாலப் பெயர்வழக்கு அய்யனார் மலையான ஐயப்பன் மலை என மருவியுள்ளது. நேரிமலை எனவும் இது வழங்கப்பட்டது. 

அயிரை என்பது மிக உயர்ந்த மலை. அதன் முகடுகளிலிருந்து அருவிகள் இழும் என்னும் ஓசை முழக்கத்துடன் கொட்டும்.  இது சிலம்பாறு. 

பாலைக் கௌதமனார் என்னும் புலவர் சேர மன்னன் பல்யானைச் செல்கெழு குட்டுவன் அயிரை மலை நாட்டைப் போரிட்டு வென்றதைக் குறிப்பிட்டுள்ளார். அப்போது அவர் குறிப்பிடும் *நேருயர் நெடுவரை* என்னும் தொடர் நேரிமலை என்பதும் அயிரை மலையே என்பதைத் தெளிவுபடுத்துகின்றது.  மூன்றாம் பத்தில் உள்ள இந்தப் பாடலின் பதிகம் இவன் அயிரைமலைத் வழிபட்டான் எனக் கூறுகிறது.  
யானை-நிரை பூட்டி இரண்டு கடல்களிலிருந்தும் நீரை ஒரே பகலில் கொண்டுவரச் செய்து நீராடிய பின் அயிரைமலை தெய்வத்தை வழிபட்டான். இளஞ்சேரல் இரும்பொறையின் முன்னோனாகிய பல்யானைச் செல்கெழு குட்டுவன் புலவுச் சோறு தந்து அயிரை தெய்வத்தை வழிபட்டான்.  அப்போது அவனது அரசியல் சுற்றம் திங்களைச் சூழ்ந்திருக்கும் விண்மீன்கள் போலக் குழுமியிருந்தது. இந்தச் செய்தி சிலப்பதிகாரத்திலும் குறிப்பிடப்பட்டுள்ளது.  பெருங்குன்றூர் கிழார் என்னும் புலவர் சேர மன்னன் இளஞ்சேரல் இரும்பொறையைப் பாடும்போது அவனது முன்னோரைப் போலவே இவனும் அயிரை மலையை வழிபட்டதைக் குறிப்பிடுகிறார். 

அயிரை என்னும் சொல் மீனைக் குறிக்கும்.  இது இக்காலத்தில் மகர சோதி என்பதாகக் காட்டப்படுகிறது.

அடிக்குறிப்பு
-------------

1. ↑  இழுமென இழிதரும் பறைக் குரல் அருவி  

முழுமுதல் மிசைய கோடுதொறும் துவன்றும் 25  

அயிரை நெடு வரை (பதிற்றுப்பது 70)
2. ↑  ‘முனை கெட விலங்கிய நேர் உயர் யடுவரை அயிரைப் பொருநன்’ எனக் குறிப்பிடுகிறார். பதிற்றுப்பத்து 21-29
3. ↑  அயிரை பரைஇ பதிற்றுப்பத்து - பதிகம் 3-8
4. ↑  
கருங் களிற்று யானைப் புணர் நிரை நீட்டி,  

இரு கடல் நீரும் ஒரு பகல் ஆடி,   

அயிரை பரைஇ, (பதிற்றுப்பது பதிகம் 3)
5. ↑  
<poem>குருதி விதிர்த்த குவவுச் சோற்றுக் குன்றோடு 
உரு கெழு மரபின் அயிரை பரைஇ (பதிற்றுப்பது 88)
6. ↑  
பல் மீன் நாப்பண் திங்கள் போல,   

பூத்த சுற்றமொடு பொலிந்து தோன்றலை   

உரு கெழு மரபின் அயிரை பரவியும்,   

கடல் இகுப்ப வேல் இட்டும், (பதிற்றுப்பது 90)
7. ↑  
உரு கெழு மரபின் அயிரை மண்ணி,   
  

இரு கடல் நீரும் ஆடினோன் ஆயினும் (சிலப்பதிகாரம் 28-145)
8. ↑  உருகெழு மரபின் அயிரை பரைஇ - பதிற்றுப்பத்து 88-12, 90-19
9. ↑  சேற்றில் வாழும் மீன் - நற்றிணை 272,   

மீன் - குறுந்தொகை 128, 178, ஐங்குறுநூறு 164, மீன் - புறநானூறு 67-6
**அயேயாரவதி பிரதேசம்** அல்லது **ஐராவதி பிரதேசம்** மியான்மரின் ஒரு பிரதேசம். முன்னர் அயேயாரவதி பகுதி அல்லது இர்ராவதி பகுதி என அழைக்கப்பட்டது. அயேயாரவதி ஆற்றின் வண்டல் முழுவதும் இந்தப் பிரதேசம் ஆக்கிரமித்துள்ளது. இந்தப் பிரதேசத்தின் எல்லைகளாக வடக்கில் பகோ பிரதேசமும், கிழக்கில் பகோ பிரதேசமும் மற்றும் யங்கோன் பிரதேசமும், மேலும் வங்காள விரிகுடா தெற்கிலும், மேற்கிலும் எல்லைகளாக கொண்டுள்ளது. இது வடமேற்கில் ராகினி மாநிலத்துடன் இணைந்திருக்கிறது. 

இந்தப் பிரதேசம் வடக்கு அட்சரேகை 15° 40' மற்றும் தோராயமாக கிழக்கு தீர்கரேகை 18° 30' இடையே அமைந்துள்ளது. இது 35,140 சதுர கிலோமீட்டர் (13,566 சதுர மைல்) பரப்பளவில் உள்ளது.

மக்கள் தொகை 6.5 மில்லியனாக உள்ளது, பர்மாவின் மாநிலங்கள் மற்றும் பிராந்தியங்களில் இது மிகவும் மக்கள்தொகை கொண்டதாக உள்ளது. மியான்மரில் 2014 ஆம் ஆண்டின் தேசிய மக்கள் தொகை கணக்கெடுப்பின்படி, அயேயாரவதி பிராந்தியத்தில் 6,184,829 மக்கள் உள்ளனர்.

வரலாறு
------

மேலும் பார்க்க
--------------

* மண்தாலே பிரதேசம்
* யங்கோன் பிரதேசம்
* பகோ பிரதேசம்
* மொன் மாநிலம்

மேற்கோள்கள்
-----------

1. ↑   *Census Report*. The 2014 Myanmar Population and Housing Census. **2**. Naypyitaw: Ministry of Immigration and Population. May 2015. பக். 17. .

வெளிப்புற இணைப்புகள்
--------------------
**அயர்லாந்து கால்பந்துச் சங்கம்** (**Irish Football Association**, IFA), வடக்கு அயர்லாந்தின் சங்கக் கால்பந்து நிர்வாக அமைப்பாகும்; வழமையாக அயர்லாந்து தீவு முழுமைக்குமான கால்பந்து நிர்வாக அமைப்பு இதுவாகும். 1921 வரை (அல்லது 1950 வரை - எடுத்துக்கொள்ளப்படும் கால்பந்துப் போட்டியைப் பொறுத்து) அயர்லாந்து தேசிய காற்பந்து அணியை தேர்ந்தெடுத்து நிர்வகித்தது இச்சங்கமேயாகும்; அதன்பிறகு, வடக்கு அயர்லாந்து தேசிய காற்பந்து அணியை தேர்ந்தெடுத்து நிர்வகிக்கும் பொறுப்பு இதன் பணியாகவுள்ளது. 

பன்னாட்டுக் கால்பந்துச் சங்க வாரியத்தின் உறுப்புச் சங்கமான அயர்லாந்து கால்பந்துச் சங்கம், ஃபிஃபா மற்றும் யூஈஎஃப்ஏ ஆகியவற்றின் உறுப்பினராகவும் உள்ளது.

இதனை, அயர்லாந்துக் குடியரசு கால்பந்துச் சங்கத்துடன் (Football Association of Ireland) குழப்பிக்கொள்ளக்கூடாது.

குறிப்புதவிகள்
--------------

வெளியிணைப்புகள்
---------------

* Official Irish FA Website
* Official Irish FA Youtube Channel
* Official Irish FA Bebo page
* Northern Ireland Women's Football Association
* Northern Ireland பரணிடப்பட்டது 2014-01-25 at the வந்தவழி இயந்திரம் at FIFA site
* Northern Ireland at UEFA site
**ரஞ்சன்பென் தனஞ்சய் பட்** (Ranjanben Dhananjay Bhatt)(பிறப்பு 10 ஆகஸ்ட் 1962) ஒரு இந்திய அரசியல்வாதி மற்றும் பாரதீய ஜனதா கட்சியின் உறுப்பினர்.அவர் 16 மற்றும் 17 வது மக்களவையில் உறுப்பினராக இருந்துள்ளார்

தொழில்
------

பட் வதோதராவின் துணை மேயராக இருந்தார்.கடந்த 22 ஆண்டுகளாக "மகளிர் மன்றத்தை" இயக்கி தலைமை தாங்கிய பெருமைக்குரியவர். 2014 ஆம் ஆண்டு நடைபெற்ற இடைத்தேர்தலில் வதோதரா மக்களவைத் தொகுதியில் போட்டியிட்டு 16 ஆம் மக்களவைக்குத் தேர்ந்தெடுக்கப்பட்டார். 16 வது மக்களவையில், பட் நீர்வள அமைச்சகத்தின் கீழான நதி மேம்பாடு மற்றும் கங்கா புத்துணர்ச்சி ஆலோசனைக்குழுவில் உறுப்பினராக இருந்துள்ளார். 2014 முதல் 2016 வரை, இவர் உடல்நலம் மற்றும் குடும்ப நலத்துக்கான நிலைக்குழுவிலும் உறுப்பினராக இருந்தார்.  2016 முதல் 2019 வரை, அவர் தொழில்துறை நிலைக்குழுவில் உறுப்பினராக இருந்தார். 2019 ஆம் ஆண்டு நடைபெற்ற இந்திய பொதுத் தேர்தலில் பட் மீண்டும் வதோதரா தொகுதியிலிருந்து 17 ஆம் மக்களவைக்குத் தேர்ந்தெடுக்கப்பட்டார். இம்முறை இவர் இரயில்வே நாடாளுமன்ற நிலைக்குழுவின் உறுப்பினராக நியமிக்கப்பட்டார்.

சான்றுகள்
---------


1. 1 2  "Gujarat bypolls: BJP wins Vadodara Lok Sabha seat by over 3.29 lakh votes". The Economic Times. 16 September 2014.. பார்த்த நாள்: 17 September 2014.
2. 1 2  "Ranjanben Bhatt". Government of India. 16 October 2015 அன்று பார்க்கப்பட்டது.
3. 1 2 3 4 5  "Members : Lok Sabha". *164.100.47.194*. 2019-04-11 அன்று பார்க்கப்பட்டது.
4. ↑  "Ranjanben Bhatt". 16 October 2015 அன்று பார்க்கப்பட்டது.
**அயர்லாந்து உச்ச நீதிமன்றம்** அயர்லாந்து நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட உச்ச நீதிமன்றமாகும். இது நாட்டின் தலைநகர் டப்ளின்வில் உள்ளது.. இவை நான்கு நீதிமன்றங்களில் அமைந்திருக்கிறது. இது மேல்முறையீட்டு நீதிமன்றம் மற்றும் உயர்நீதிமன்றத்துடன் இணைந்து, இறுதி மேல்முறையீடு மற்றும் பயிற்சிகள் கொண்ட நீதிமன்றமாகும், நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது

நீதிமன்றத்தின் அரசியலமைப்பு
---------------------------

1937 ஆம் ஆண்டு செப்டம்பர் 29 ஆம் தேதி அயர்லாந்தின் அரசியலமைப்பின் விதிமுறைகளின் படி நீதிமன்றம் முறையாக நிறுவப்பட்டது.

அமைப்பு
-------

ஒவ்வொரு நீதிமன்றம் பத்து நீதிபதிகளைக் கொண்டது. இதில் ஒருவர் தலைமை நீதிபதியாக இருப்பார். ஒவ்வொரு உயர் நீதிமன்றத்தின் தலைவர்களும் உச்ச நீதிமன்றத்தின் தலைவராக தேர்ந்தெடுக்கப்பட்டார். ஒவ்வொரு உச்ச நீதிமன்றதிற்கும் வழக்குகளை விசாரிக்க பல்வேறு அறைகள் உள்ளன.

உச்சநீதிமன்றத்தின் நீதிபதிகள் அயர்லாந்தின் ஜனாதிபதியால் அரசாங்கத்தின் (அமைச்சரவை) ஆலோசனையின் படி நியமிக்கப்படுகிறார்கள், அவர்கள் 1995 முதல், நீதித்துறை ஆலோசனைக் குழுவின் கட்டுப்படாத ஆலோசனையின் பேரில் செயல்படுகிறார்கள்.

மேற்கோள்கள்
-----------

* அயர்லாந்து உச்சநீதிமன்றம் பற்றி ஆங்கிலத்தில்
* அமைவிடம்
* அயர்லாந்து அரசியலமைப்புச் சட்டம்
* வலைதளம்
**ஜேஷ்டாபிஷேகம்** என்பது இந்து சமயக் கோயில்களில் ஆனி மாதத்தில் வருகின்ற கேட்டை நட்சத்திர நாளில் நடத்தப்படுகின்ற விழாவாகும்.  இந்து காலக் கணிதத்தின் படி உத்தராயண காலத்தின் இறுதி மாதமாக ஆனி மாதம் வருகின்றது. இது தேவர்களுக்கு மாலை காலமாகும். எனவே இக்காலத்தில் செய்யப்படுகின்ற கோயில் விழாக்கள் முக்கியத்துவம் பெருகிறது.

சொல் விளக்கம்
-------------

*ஜேஷ்டா* என்றால் பெரிய என்று பொருளாகும். பகல் நேரம் நீண்டிருக்கும் மாதமான ஆனி மாதம், ஜேஷ்டா மாதம் என்று அழைக்கப்படுகிறது. இக்காலத்தில் கோயில்களில் நடைபெரும் அபிசேக விழாக்கள், ஜேஷ்டாபிஷேகம் என்று அழைக்கப்படுகிறது.

கேட்டை நட்டத்திர நாள்
---------------------

27 நட்சத்திரங்களில் கேட்டை நட்சத்திரத்தினை ஜேஷ்டா நட்சத்திரம் என்கின்றனர். இந்திரன், கேட்டை நட்சத்திரத்திற்குரிய தெய்வமாவார். இவர் தேவர்களின் தலைவனும், மூத்தோனுமாக கருதப்படுகிறார்‌.

இவர் தலைமைப் பொறுப்பினை நிர்வகிக்கின்ற திறனை புதுப்பித்துக் கொள்ளவும், சிவபெருமானுக்கு நன்றி செலுத்தும் விதமாகவும் ஆனி கேட்டை நட்சத்திர நாளில் விசேஷ அபிஷேக ஆராதனைகள் செய்வார். அந்நாளில் சிவாலயங்களிலும் வைணவ கோல்களிலும் நடைபெறுகின்ற‌ நிகழ்வுகளில் கலந்து கொண்டால் தலைமைப் பண்பு மேம்படும் என இந்துக்கள் நம்புகின்றனர்.

இவற்றையும் காண்க
----------------

* ஜேஷ்டாதேவி

ஆதாரங்கள்
---------

1. ↑  ஆடலரசனுக்கு ஆனித் திருமஞ்சனம்!
**பேரண்டப் பின்புலத் தேடி Cosmic Background Explorer**|  |
| நிறுவனம் | நாசா(NASA) |
| ஒப்பந்தப் பணியகம் | கோடார்டு விண்ணோச்சு நடுவணகம்(Goddard Space Flight Center) |
| குறிப்பிட்டக் குறிக்கோள் பணி | பேரண்ட இயல் |
| செயற்கைமதி | பூமி |
| ஏற்றம் (launch)  | நவம்பர் 18, 1989 டெல்ட்டா ஏவுகணை மீது |
| பணியின் காலம் | ~4 ஆண்டுகள் |
| பொருண்மை | 2270 கி.கிராம் |
| NSSDC ID | 1989-089A |
| வலைத்தளம் |  |
| Orbital elements |
| பெரும் அச்சின் பாதி | 900.2 km |
| நடுவிலக்கம் | 0.0006 – 0.0012 |
| சாய்மம் | 99.3° |
| சுற்று நேரம் | 103 minutes |
| Right ascension of 
the ஏறும் கோணம் | 270° |
| Argument of perigee | ??? |
| அளவீட்டுக் கருவிகள் |
| DIRBE | அகசிவப்பு போலோ வெப்ப அளவி |
| FIRAS | மிகநீள அகச்சிவப்பலை அளவி |
| DMR | ஒப்பீட்டு நுண்ணலை அளவி |

பேரண்டத்தின் பின்புலத் தேடி என்னும் பொருள்படும் COBE (Cosmic Background Explorer) செயற்கைமதி (செயற்கைத் துணைக்கோள்) தேடி-66 (**Explorer 66**) என்றும் அழைக்கப்பட்டது. இதன் குறிக்கோள் பேரண்டத்தில் பின்புலமாய் இருக்கும் நுண்ணலைக் கதிர்வீச்சைப் பற்றி துல்லியமாய் ஆய்வதாகும். இவ்வளவீடுகளின் துணையால் பேரண்டத்தின் தோற்றம் வளர்ச்சி பற்றி அறிய இயலும் என்று அறிஞர்கள் கருதினார்கள்.

வரலாறு
------

1974ல் நாசா ஓர் அறிவிப்பு செய்திருந்தது. அதில் சிறிய அல்லது நடுத்தர அளவுள்ள விண்கலங்கள் செலுத்த இருப்பதாகவும், பொருத்தமான வான் - விண்ணியல் அறிவியல் சோதனைகள் செய்ய அழைப்பு விடுத்திருந்தனர். வந்த 121 முன்வைப்புகளில், 3 கருத்து முன்வைப்புகள் பேரண்டத்தின் பின்புல கதிர்வீச்சைப் பற்றி அறிவது பற்றி இருந்தது. கடைசியில் இவையும் ஏற்கப்படவில்லை. ஆனால் 1976ல் இந்த 3 முன்வைப்புகளின் ஆசிரியர்களை கூட்டாக சேர்ந்து ஒரு புதிய செயற்கைமதி செய்யப் பரிந்துரைகளைத் தரக் கோரியிருந்தார்கள். அதில் கீழ்க்காணும் அமைப்புகள் கூறுகள் இருந்தன.

1. Differential microwave radiometer (DMR) that would map the CMB to detect the intrinsic anisotropy in the microwave background, with George Smoot as Principal Investigator (PI).
2. Far-infrared absolute spectrophotometer (FIRAS) to measure the spectrum of the CMB to see if it was a blackbody curve, with John Mather as PI.
3. Diffuse Infrared background experiment (DIRBE) to detect early infrared galaxies with Mike Hauser as PI.

Launch of the COBE spacecraft நவம்பர் 18, 1989.
நாசா இந்த கூட்டு முன்வைப்பை 30 மில்லியன் அமெரிக்க டாலருக்குக் குறைவாக ஆகுமெனில் ஒப்புக்கொள்ள முடிவெடுத்தது. பல்வேறு இடர்ப்பாடுகளால், 1981 ஆம் ஆண்டு வரை இப்பணி துவங்க வில்லை. கடைசியாக நவம்பர் 18, 1989ல் சூரியனோடு ஒத்த சுழல்நேர சுற்றுப்பாதையில் செலுத்தி சீர் ஓட்டம் பெற்றது. ஏப்ரல் 23, 1992ல் பேரண்டதின் ஆதிமூலமான கூறுகளைக் கண்டறிந்ததாக அமெரிக்க அறிஞர்கள் அறிவித்தார்கள். இக்கண்டுபிடிப்புக்கு அடிப்படையாக, பேரண்டத்தின் பின்புலத்தில் அறியப்படும் நுண்ணலை வீச்சானது எல்லாதிசைகளிலும் ஒரே சீராக இல்லாமல் இருக்கும் பண்பைக் கொண்டு அறியப்பட்டது.

2006ஆம் ஆண்டுக்கான இயற்பியல் நோபல் பரிசு இக்கண்டு பிடிப்புக்காக ஜான் மேத்தர் அவர்களுக்கும், ஜியார்ஜ் ஸ்மூட் அவர்களுக்கும் அளிக்கப்பட்டது.

Model of the Galactic disk as seen edge on from our position

பரவலாக அறியப்பட்ட புத்தக்கம்
----------------------------

* Smoot, G.F. & K. Davidson. (1993). *Wrinkles in Time*,

வெளி இணைப்புகள்
---------------

* நாசாவின் (NASA's) OBE பற்றிய வலைத்தளம்
* XKCD comic reflecting the COBE mission
**தெவாசிசு பட்டாச்சார்யா** (Debashish Bhattacharya) (பிறப்பு 12 சனவரி 1963) ஒரு இந்திய பாரம்பரிய இசைக்கலைஞரும், பாடகரும், இசையமைப்பாளரும், உலகின் முதல் சிலைடு கித்தார் பாடத்திட்டத்தை அறிமுகப்படுத்தியவருமாவார். புதிய தொழில்நுட்பம், புதிய ஒலி மற்றும் பாரம்பரியம் மற்றும் தனித்துவமான புதிய கலவையை அறிமுகப்படுத்துவதன் மூலம் சிலைடு கித்தாரில் இந்திய பாரம்பரிய இசையை மறுவரையறை செய்தார். இசையின் சமகால வடிவமைப்பு. *லேப் சிலைடு* கித்தார் வாசிக்கும் ஒரு இசைத் தயாரிப்பாளர் ஆவார். இவர் ஆயிரத்துக்கும் மேற்பட்ட மாணவர்களுக்கு கற்பித்தார். ஒரு புதிய வகையை (இந்துஸ்தானி சிலைடு கித்தார்), சதுரங்கை ஆனந்தி மற்றும் கந்தர்வி ஆகிய இராகங்களை உருவாக்கி, இரண்டாயிரத்துக்கும் மேற்பட்ட இசை நிகழ்ச்சிகள் மற்றும் பட்டறைகளில், கிராமி பரிந்துரைகள் மற்றும் பல உலக இசை விருதுகளுடன் நிகழ்த்தினார். இவர் மூன்று புதிய இராகங்களை இசையமைத்துள்ளார். மாலை நேரத்திற்கு அமைக்கப்பட்ட பாலாஷ் பிரியா, சங்கர் துவனி மற்றும் சந்திர மாலிகே ஆகியன

ஆரம்ப கால வாழ்க்கை
------------------

பட்டாச்சார்யா கொல்கத்தாவில் ஒரு இசைக் குடும்பத்தில் பிறந்தார். பாரம்பரிய இந்திய பாடகர்களான இவரது பெற்றோர் இருவரும் இவருக்கு இசை குறித்த அடிப்படை புரிதலை அளித்தனர். இவர் முதலில் மூன்று வயதில் ஒரு கித்தார் இசைக்கத் தொடங்கினார். இவரது தந்தை அவருக்கு முழு அளவிலான ஹவாய் தாயரிப்பான எஃகு கித்தாரை கொடுத்தார். கொல்கத்தாவின் அனைத்திந்திய வானொலியில் தனது 4 வயதில் அறிமுகமானார்.

15 வயதில் இவர் தனது முதல் சதுரங்கை வடிவமைத்து இந்துஸ்தானி சிலைடு கித்தார் என்ற வகையை உருவாக்கினார். 20 வயதில், அனைத்திந்திய வானொலியின் தேசிய இசை போட்டியில் வென்றதற்காக இவருக்கு குடியரசுத் தலைவர் விருது வழங்கப்பட்டது. 21 வயதில், இந்திய ஸ்லைடு-கித்தார் முன்னோடியான பிரிஜ் பூசண் கப்ராவின் கீழ் படிப்பதற்காக பத்து ஆண்டுகள் செலவிட்டார். 

2018 ஆம் ஆண்டில் அவர் தனது மகள் ஆனந்தி பட்டாச்சார்யாவின் *ஆனந்தி ஜாய்ஸ் அபௌன்ட்* என்ற தனது முதல் இசைத் தொகுப்பை தயாரித்தார்.

குறிப்புகள்
-----------

* Andrew Gilbert Sliding between cultures, instruments: Debashish Bhattacharya merges the Hindustani and blues traditions The Boston Globe, 6 April 2008.

வெளி இணைப்புகள்
---------------

* Official website
* Debashish Bhattacharya live performance on NYC Radio LIVE! podcast
* ஆல்மியூசிக் தளத்தில் Debashish Bhattacharya பக்கம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* United States

 |
| கலைஞர் | 
* கிராமி விருதுகள்
* MusicBrainz

 |
| மற்றவை | 
* Europeana
* IdRef

 |
**கேரள மகளிர் ஆணையம்** (*Kerala Women's Commission*) இந்தியாவின் கேரள மாநிலத்தில் 1990 ஆம் ஆண்டு தொடங்கப்பட்டது.  கேரள 1990 ஆம் ஆண்டு மகளிர் ஆணையச் சட்டம் 5 ஆவது பிரிவின் கீழ் ஒரு சட்டரீதியான அமைப்பாக இந்த ஆணையம் அமைக்கப்பட்டது.

1990 ஆம் ஆண்டு முதல் 1995 ஆம் ஆண்டு வரை குடியரசுத்தலைவரின் ஒப்புதல் பெற இந்த மசோதா ஐந்து ஆண்டுகளாக நிலுவையில் இருந்தது. கேரள மகளிர் ஆணையச் சட்டம் 15-9-1995 அன்று குடியரசுத் தலைவரின் ஒப்புதலுடன் நிறைவேற்றப்பட்டது. 

கேரள மாநிலத்தில் வாழ்கின்ற பெண்களின் சமூக நிலையை மேம்படுத்துவதற்கு இச்சட்டம் வழிவகுக்கிறது. பெண்களைப் பாதிக்கும் நியாயமற்ற நடைமுறைகள் குறித்தும், அதனுடன் தொடர்புடைய அல்லது தற்செயலான சம்பவங்களையும் ஆணையம் விசாரிக்கும் என்று உறுதியளிக்கிறது. தேவைப்பட்டால் பின்னர் ஆணையம் அரசாங்கத்திற்கு பரிந்துரையும் செய்யும். மாநில பொதுச் சேவை மற்றும் மாநில பொது நிறுவனங்களில் பெண்களுக்கு சமமான வாய்ப்பை பெறுவதற்கும் மகளிர் ஆணையம் உறுதி செய்கிறது. .

மேற்கோள்கள்
-----------

1. ↑  "Kerala Women's Commission". *keralawomenscommission.gov.in*.
2. ↑  "The Kerala Women's Commission Act 1990" (PDF). *The Kerala Women's Commission*. Government of Kerala. 2018-11-23 அன்று மூலம் (PDF) பரணிடப்பட்டது. 2021-06-07 அன்று பார்க்கப்பட்டது.
Freeze-dried உறைந்த-உலர் முட்டையானது 25 வருடம் கெடாமல் இருக்கும்.
 **தேக்க நிலைப்பு உணவு** அல்லது **நீண்டநாள் கெடாத உணவு** (*Shelf-stable food*) (சில நேரங்களில் சுற்றுப்புற சூழ்நிலை உணவு) என்பது காற்று புகாத கொள்கலனில் அறை வெப்பநிலையில் பாதுகாப்பாக வைக்கக்கூடிய ஒரு வகை உணவு. இது சாதாரணமாக குளிர்சாதனப்பெட்டியில் சேமித்து வைக்கப்படும் உணவை சார்ந்ததாகும், ஆனால் இவை பதப்படுத்தப்பட்டு வருகின்றன, இதனால் அவை பாதுகாப்பான அறை அல்லது சுற்றுப்புற வெப்பநிலையிலேயே நீண்ட காலம் பாதுகாப்பாக சேமிக்கப்படுகின்றன .உதாரணமாக 1983 இல் முதலாவதாக உருவாக்கப்பட்ட ராஞ்ச் உணவு அலங்கார தேக்க நிலைப்புமுறையால் காய்கறி/பழக் கலவையானது (salad) 150 நாட்களுக்கு கெடாமல் இருந்தது.  
பல்வேறு உணவுப் பாதுகாப்பு முறைகள் மற்றும் உணவு பொதியல் தொழில் நுட்பங்கள் உணவுப் பொருட்களின் வாழ்வை அதிக நாட்கள் நீட்டிக்க பயன்படுத்தப்படுகின்றன. உணவு பொருளில் உள்ள தண்ணீரின் அளவை குறைப்பது, அதன் அமிலத்தன்மை அதிகரித்தல் அல்லது கதிர்வீச்சி ஏற்படுத்துதல்  அல்லது உணவை கொதிக்கவைத்து, பின்னர் அதை காற்று புகாத இறுக்கமான கொள்கலனில் அடைத்து வைத்தல் போன்ற வழிகளைக் கடைபிடிப்பதன் மூலம் உணவுப் பொருட்களில் நுண்கிருமிகள் பெருகும் என்ற அச்சப்பட தேவையில்லை. மேற்கூறிய அனைத்து வழிமுறைகளுமே நீண்டநாள் கெடா உணவின் தன்மையையும் சுவையையும் மாறுபடுவதிலிருந்து தடுக்கிறது.

சில உணவுகளுக்கு மாற்று இடுபொருட்கள் பயன்படுத்தப்படுகிறது. சாதாரண எண்ணெய்கள் மற்றும் கொழுப்பு பொருட்களால் செய்யப்பட்ட உணவுப்பொருட்கள் குளிரூட்டியில் வைக்கப்படவில்லை என்றால் கெட்டுப்போய்விடும். இதற்குப் பதிலாக ஐதரசனேற்றம் எண்ணெயில் தயாாிக்கப்பட்ட உணவுகள் கெட்டுப்போவதைத் தாமதப்படுத்துகிறது. இது தொழில்துறை உணவு உற்பத்தியில் பொதுவான அணுகுமுறையாகும், ஆனால் மாறுபக்க கொழுப்புகளுடன் (trans fat) தொடர்புடைய சுகாதார அபாயங்கள் பற்றிய சமீபத்திய கவலைகள் பல அதிகார எல்லைகளில் தங்கள் கடுமையான கட்டுப்பாட்டை மேற்கொண்டுள்ளன.  பல இடங்களில் மாறுபக்க கொழுப்புக்கள் தடை செய்யப்படவில்லை என்றாலும், புதிய அடையாளம் இடுதல் சட்டங்கள் (அல்லது விதிகள்) உள்ளன. அவை தொகுப்புகளில் அச்சிடப்பட வேண்டிய தகவல்களைக் கொண்டிருக்கின்றன. மாறுபக்க கொழுப்பு அளவு பற்றிய தகவல்களை சில பொருட்களுக்கு வெளியிடப்பட வேண்டும் என்ற சட்டம் கொண்டுவரப்பட்டுள்ளது.

மேற்கோள்கள்
-----------

1. ↑  Koerner, Brendan I. (August 5, 2005). "America's love-affair with ranch dressing". *Slate Magazine*. December 30, 2009 அன்று பார்க்கப்பட்டது.
2. ↑  Harris, Gardiner (August 21, 2008). "Irradiation: A safe measure for safer iceberg lettuce and spinach". *The New York Times*. December 30, 2009 அன்று பார்க்கப்பட்டது.
3. ↑  Leth, Torben (2012). "Denmark's trans fat law". *tfX: The campaign against trans fat in foods*. December 14, 2011 அன்று பார்க்கப்பட்டது.
தைவான் அல்லது தாய்வான் (*Taiwan*, (தாய்வானிய மொழி: Tâi-oân) கிழக்காசியாவில் உள்ள ஒரு தீவாகும். "தாய்வான்" என்பது சீனக் குடியரசு நிர்வகிக்கும் பகுதிகளையும் பொதுவாகக் குறிப்பிடுவது வழக்கமாகும். தீவுக் கூட்டங்களான தைவான் மற்றும் பெங்கு (Penghu) (தாய்பெய், காவோசியுங் மாநகராட்சிகள் தவிர்த்து) ஆகியன சீனக் குடியரசின் தாய்வான் மாகாணம் என உத்தியோகபூர்வமாக அழைக்கப்படுகிறது.

தாய்வான் தீவு, கிழக்காசியாவில் சீனாவின் தென்கிழக்கே, ஜப்பானின் முக்கிய தீஇவுகளுக்கு தென்மேற்கே, பிலிப்பீன்சுக்கு வட-வடமேற்குத் திசையில் அமைந்துள்ளது. தாய்வான் **போர்மோசா** (Formosa) எனவும் அழைக்கப்படுறது. போர்மோசா என்பது போர்த்துகீச மொழியில் "அழகான (தீவு)" எனப் பொருள்படும். இது பசிபிக் கடலின் கிழக்கே, தென் சீனக் கடல் மற்றும் லூசோன் நீரிணை ஆகியவற்றுக்குத் தெற்கே, தாய்வான் நீரிணைக்கு மேற்கே, கிழக்கு சீனக் கடலுக்கு வடக்கேஎயும் அமைந்துள்ளது. இத்தீவு 394 கிமீ நீளமும் 144 கிமீ அகலமும் கொண்டது.

வரலாறு
------

தாய்வானில் முப்பதாயிரம் ஆண்டுகளுக்கும் முன்னர் மனித இனம் தோன்றியதற்கு ஆதாரங்கள் காணப்படுகின்றன. ஆனாலும் தாய்வானின் தற்போதய ஆதிகுடிகளின் முன்னோர் நான்காயிரம் ஆண்டுகளுக்கு முன்னர் இங்கு குடியேறியதாக அறியப்படுகிறது. இவர்கள் மலே, மற்றும் போலினேசியர்களுடன் தொடர்புடையவர்களெனக் கண்டறியப்பட்டுள்ளது.

ஐரோப்பியக் குடியேற்றம்
----------------------

1544இல் போர்த்துக்கேயர் இங்கு வந்தனர். ஆயினும் இவர்களுக்கு இங்கு குடியேறும் நோக்கமிருக்கவில்லை. 1624இல் டச்சுக்காரர் வந்திறங்கினர். இவர்கள் பியூஜியன் மற்றும் பெங்கு போன்ற இடங்களிலிருந்து கூலிகளைக் குடியேற்றி தாய்வானை வர்த்தக மையமாக்கினர்.

சீன மன்னராட்சி
--------------

ஜப்பானியர் ஆட்சி
----------------

மேற்கோள்கள்
-----------

1. 1 2 3 4  "Taiwan". *The World Factbook*. United States Central Intelligence Agency. 25 டிசம்பர் 2018 அன்று மூலம் பரணிடப்பட்டது. 6 May 2019 அன்று பார்க்கப்பட்டது.
2. ↑  Trejaut, Jean; Toomas Kivisild, Jun Hun Loo, Chien Liang Lee, Chun Lin He, Chia Jung Hsu, Zheng Yuan Li, Marie Lin (August 2005). "Traces of Archaic Mitochondrial Lineages Persist in Austronesian-Speaking Formosan Populations". *PLoS Biology* **3** (8).. பார்த்த நாள்: 2022-01-11.

* *The Republic of China Yearbook 2014*. Taipei: Executive Yuan, R.O.C.. 2014. பன்னாட்டுத் தரப்புத்தக எண்:978-986-04-2302-0. .


| * பா
* உ
* தொ
நான்கு ஏசியன் புலிகள் உறுப்பு நாடுகள் |
| --- |
|  ஆங்காங்  **·**    சிங்கப்பூர்  **·**    தென் கொரியா   **·**    தாய்வான் |
**கேரளா கர்சகன்** (*Kerala Karshakan*) என்பது இந்தியாவின் கேரள அரசாங்க பண்ணை தகவல் பணியகம் வெளியிட்ட ஒரு மாதாந்திர பண்ணை இதழ் ஆகும். இவ்விதழ் 1954 ஆம் ஆண்டில் தொடங்கப்பட்டது. இந்திய வேளாண் ஆராய்ச்சிக் குழுமம் வெளியிட்ட இந்திய விவசாயம் என்ற இதழிற்குப் பிறகு கேரளா கர்சகன் இந்தியாவின் இரண்டாவது பழமையான பண்ணை இதழ் ஆகும். கேரள மாநிலத்தின் முன்னாள் வேளாண் இயக்குனராகவும், கேரளாவின் பண்ணை தகவல் பணியகத்தின் முதல் முதன்மை தகவல் அதிகாரியாகவும் இருந்த ஆர். ஆலி இதழின் முழுநேர ஆசிரியராகப் பணியாற்றினார்.

2013 ஆம் ஆண்டு சூன் மாதம், பண்ணை தகவல் பணியகம் கேரளா கர்சகனின் மின் இதழ் பதிப்பை அறிமுகப்படுத்தியது.

மேற்கோள்கள்
-----------

1. ↑  "Farm Information Bureau wins prize". *The Hindu*. .
2. ↑  "Pinarayi Vijayan to inaugurate 50th anniversary fete of FIB". *The Hindu*. 2019-11-19. 2020-12-19 அன்று பார்க்கப்பட்டது.
3. ↑  "At 60, 'Kerala Karshakan' continues to sow inspiration". *The Hindu*. .
4. ↑  "Kerala's first agricultural e-journal Kerala Karshakan released". *Specttrum News*. Archived from the original on 2 செப்டம்பர் 2017. .
5. ↑  "Kerala farm e-journal ready". *Business Line*. .

புற இணைப்புகள்
--------------

* Official Website
மலர் ஆராய்ச்சி நிலையம் தோவாளை
**மலர் ஆராய்ச்சி நிலையம்** (FRS), கன்னியாகுமரி மாவட்டம் தோவாளையில், தேசிய நெடுஞ்சாலையில் 47B இல் அமைந்துள்ளது. இது தமிழ்நாடு வேளாண்மைப் பல்கலைக் கழகத்தின் ஆராய்ச்சி இயக்கத்தின் கீழ் உள்ள ஒரு நிலையம் ஆகும். மலர்ச் சாகுபடி ஆராய்ச்சிக்கென்றே சிறப்பாக ஏற்படுத்தப்பட்ட இந்நிறுவனம் 2008 ஆம் ஆண்டி 4.43 எக்டரில் தொடங்கப்பட்டது.

ஆராய்ச்சிமலர்கள்
================

தோவாளை பகுதி முழுவதும் 'பூ’ சாகுபடி நடக்கிறது. பாரம்பர்யம் மிக்க பூ சந்தையும் இங்கு செயல்பட்டு வருகிறது. இப்பகுதி விவசாயிகளின் நெடுநாளைய கோரிக்கையை ஏற்று 2008 ஆம் ஆண்டு, தமிழ்நாடு வேளாண்மைப் பல்கலைக்கழகத்தின் கீழ் இங்கு மலரியல் ஆராய்ச்சி நிலையம் அமைக்கப்பட்டுள்ளது. இந்த ஆராய்ச்சி நிலையத்தில் பாரம்பரிய ரகங்கள் மல்லிகை, சம்பங்கி, அரளி, வாசனை ரோஜா, கனகாம்பரம், செண்டுமல்லி, செலொசியா, செவ்வந்தி, சாமந்தி, வாடாமல்லி ஆகியவற்றில் உயர்தரமான இரகங்கள் மற்றும் புதிய ரகங்களைக் கண்டுபிடித்தல், உற்பத்திப் பெருக்கம், தொழில்நுட்பங்கள், பராமரிப்பு முறைகள், பூச்சி, நோய் மேலாண்மை, அறுவடைக்குப் பிந்தைய தொழில்நுட்பம், தென்னை, வாழைக்கிடையில் பூக்களை ஊடுபயிராக பயிரிடுதல் போன்றவை குறித்த தொடர் ஆராய்ச்சிகளும், விவசாயிகளுக்கு கற்றுக் கொடுத்தலும் நடைபெறுகிறது. இங்கு 'ஹெலிகோனியா' ரகங்கள் ஆய்வுக்காக நடவு செய்யப்பட்டுள்ளன. பூக்களுக்காக தமிழகத்தில் இயங்கும் ஒரே ஆராய்ச்சி மையம் இதுவாகும்.

நிலையத்தில் உள்ள வசதிகள்
========================

மலர்களைச் சேமிக்க குளிர் பதனக் கிடங்கு இங்கு அமைக்கப்படவுள்ளது.

மேற்கோள்கள்
-----------

1. ↑
2. ↑  "'ஹெலிகோனியா'... திறந்தவெளியில் 'தில்'லான கொய்மலர் சாகுபடி!". *விகடன் குழுமம்*. 10 பிப்ரவரி 2010. .
3. ↑  "ஊரெல்லாம் பூ வாசம் !". *நேர்மை என்றும்*. 22 ஆகத்து 2015. Archived from the original on 2018-08-15. .
**தைவான் குக்குறுவான்** (*Taiwan barbet*)(*சைலோபோகன் நச்சாலிசு*), **பூத்தையல் குக்குறுவான்** என்றும் அழைக்கப்படுவது தைவான் நாட்டில் மட்டுமே காணப்படும் அகணிய உயிரி ஆகும்.

வகைப்பாட்டியல்
--------------

தைவான் குக்குறுவான் முன்னர் கரும் புருவ குக்குறுவான் (*சைலோபோகன் ஊர்தி*) துணையினமாகக் கருதப்பட்டது. பின்னர் இது *மெகலைமா* சிற்றினத்தில் வைக்கப்பட்டது.

விளக்கம்
--------

தைவான் குக்குறுவான் சுமார் 20 cm (7.9 அங்) நீளமானது. இதன் இறகுகள் பெரும்பாலும் பச்சை நிறத்திலிருக்கும். முகட்டலகில் சிவப்பு புள்ளி ஒன்று உள்ளது. காது மறைப்புகள் மற்றும் கீழ் மலர் ஆகியவை நீல நிறத்தில் உள்ளன. தொண்டை கடுகு மஞ்சள் நிறமுடையது. மஞ்சள் நெற்றியில் கண்ணுக்கு மேலே ஒரு கருப்பு பட்டை உள்ளது. அலகு கருப்பு நிறத்தில் தடிமனானது. மார்பு பகுதியில் நீல பட்டை மற்றும் சிவப்பு பட்டை உள்ளது. வயிறு மஞ்சள் கலந்த பச்சை நிறத்தில் காணப்படும். பாதங்கள் சாம்பல் நிறத்தில் உள்ளன. ஆண் பெண் பறவையில் பாலின வேறுபாடின்றி ஒரே மாதிரியானவை.

பெயர்
-----

தைவானில், இந்தப் பறவை "ஐந்து நிற பறவை" என்று அழைக்கப்படுகிறது (மரபுவழிச் சீனம்: 五色鳥; பின்யின்: *Wǔsèniǎo*). இதன் இறகுகளில் உள்ள ஐந்து வண்ணங்களை இப்பெயர் குறிக்கிறது. இதன் வண்ணமயமான இறகுகள் மற்றும் அழைப்பு *மர மீன்* என்று அழைக்கப்படும் ஒரு தாள வாத்தியத்தை ஒத்திருப்பதால், இந்த இனம் "வண்ணமயமான துறவி" என்றும் தைவானியரால்குறிப்பிடப்படுகிறது (மரபுவழிச் சீனம்: 花和尚; பின்யின்: *Huā Héshàng*; தைவானிய ஹொக்கியன் : hue-á huê-siūnn).

வாழ்விடம் மற்றும் சூழலியல்
--------------------------

தைவான் குக்குறுவான் பொதுவாக 2,800 m (9,200 அடி) உயரத்தில் உள்ள காடுகளில் காணப்படுகிறது. இது பழங்கள் மற்றும் பூச்சிகளை உண்கிறது. இனப்பெருக்க காலம் மார்ச் முதல் ஆகத்து வரை ஆகும். இது மரப்பொந்துகளில் கூடு கட்டுகிறது. இது ஏற்கனவே உள்ள பொந்துகளைப் பயன்படுத்தலாம் அல்லது தோண்டலாம்.

மேலும் காண்க
------------

* சீன குக்குறுவான்

மேற்கோள்கள்
-----------

1. 1 2  BirdLife International (2016). "*Psilopogon nuchalis*". *IUCN Red List of Threatened Species* **2016**: e.T22734433A95085425. doi:10.2305/IUCN.UK.2016-3.RLTS.T22734433A95085425.en.. பார்த்த நாள்: 20 November 2021.
2. 1 2 3 4  Collar, N. J. (2006). "A taxonomic reappraisal of the Black-browed Barbet *Megalaima oorti*". *Forktail* (Oriental Bird Club) **22**: 170–173. .
3. 1 2  "Black-browed Barbet". *Birding in Taiwan*. 26 September 2016 அன்று பார்க்கப்பட்டது.
4. 1 2 3  "*Psilopogon nuchalis* (Gould, 1863)". *Taiwan Encyclopedia of Life* (Chinese). 26 September 2016 அன்று பார்க்கப்பட்டது.CS1 maint: Unrecognized language (link)
5. ↑  "五色鳥保育" (Chinese). 26 September 2016 அன்று பார்க்கப்பட்டது.CS1 maint: Unrecognized language (link)

விக்கிமீடியா பொதுவகத்தில்,  
 ***Psilopogon nuchalis***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Psilopogon nuchalis***

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q13414979
* விக்கியினங்கள்: Psilopogon nuchalis
* Avibase: 244D53367728D6C3
* GBIF: 5733838

 |
புட்டியில் தைலக்களிம்பு
**தைலக்களிம்பு** (Vaseline) என்பது பெட்ரோலியப் பாகிலிருந்து தயாரிக்கப்படும் ஒரு நீர்மக்கரிமங்களின் கலவை. இருபதாம் நூற்றாண்டின் தொடக்கத்திலிருந்து தேன் மெழுகு மற்றும் வேறு வகையான மெழுகுகளில் கலந்து, உதடு மற்றும் தோல் வறண்டு போகாமல் இருக்கப் பயன்படும் வாசனைத் திரவியங்களில் பயன்படுத்தப்பட்டு வருகின்றது.

பெயர் மூலம்
-----------

‘வாசலின்’ என்பது யூனிலிவர் என்னும் ஆங்கில-டச்சு நிறுவனத்தால் தயாரிக்கப்படும் தைலக்களிம்பின் வணிகப்பெயராகும். வாசலின் என்ற பெயர் நீர் எனும் பொருள் கொண்ட செர்மானியச் சொல்லான "வாசர்’ (*Wasser*) மற்றும் ஆலிவ் எண்ணெய் எனும் பொருள் கொண்ட கிரேக்கச் சொல்லான ஏலையன் (*έλαιον*, பலுக்கம்:*Elaion*) என்ற இரண்டு சொற்களின் சேர்க்கையில் உருவானது.

வரலாறு
------

பெட்ரோலியப் பாகிற்காக பூமியில் ஆழ்துளைக் கிணறு இடும் பொழுது கிடைத்த மெழுகிலிருந்து கோல் மெழுகு கிடைக்கப்பெற்றது. எண்ணெய்க் கிணறுகளில் பணிபுரியும் மக்கள் தீக்காயங்களுக்கு இதைப் பயன்படுத்திவந்ததைக் கண்ட இங்கிலாந்து நாட்டில் பிறந்த அமெரிக்க வேதியலர் ராபர்ட் சேசுபரோ (1837-1933) (Robert Chesebrough), தீப்புண் மற்றும் வெட்டுக் காயங்களுக்குப் பயன்படும் இதன் பண்பைக் கண்டுணர்ந்து, இம்மெழுகைக் காய்ச்சி வடித்து அதன் எச்சத்தை எலும்புக் கரியினால் வடிகட்டித் தைலக்களிம்பைத் தயாரித்தார். சேசுரோ இக்கண்டுபிடிப்பிற்கு அமெரிக்கக் காப்புரிமையை (US Patent 127,568) 1872 ஆம் ஆண்டு பெற்றார்.

சேசுபரோ அமெரிக்காவில் சுற்றுப் பயணம் செய்து, தீயினால் எற்பட்ட காயங்களுக்கும், வெட்டுக் காயங்களுக்கும் தைலக்களிம்பு சிறந்த மருந்து எனக் கூறி, இதன் மருத்துவ குணங்களை விளக்கி விளம்பரம் செய்தார். தைலக்களிம்பைத் தடவுவதால் கிருமிகளிலிருந்தும் ஈரத்திலிருந்தும் பாதுகாக்கப்படுவதால் காயம் விரைவில் குணமாவதற்கு வழியுண்டு. எனினும் இதற்கு ஆராய்ச்சி முறையில் சான்று எதுவும் இருக்கவில்லை. எனவே இவர் தன் கையில் அமிலத்தினாலோ அல்லது தீயினாலோ காயம் ஏற்படுத்திக்கொண்டு அதன்மீது தைலக்களிம்பைத் தடவி அது சரியான பின் எப்படியிருக்கும் என்பதை எற்கனவே தம் கையில் உள்ள வடுவைக் காட்டி விளக்கி வந்தார்.

சேசுபரோ 96 வயது வரை வாழ்ந்தார், இவர் தினமும் ஒரு தேக்கரண்டி தைலக்களிம்பை உட்கொண்டதாகவும், தமக்கு நுரையீரல் உறையழற்சி (Pleurisy) ஏற்பட்ட போது தமது உடலை தைலக்களிம்பினால் பூசி முழுவதும் மறைத்துக் கொண்டதாகவும் அதனால் அவர் விரைவில் குணமடைந்தர் என்றும் கூறப்படுவதுண்டு.

தைலக்களிம்பை உற்பத்தி செய்யும் முதல் தொழிற்சாலை சேசுபரோ உற்பத்தி நிறுவனம் என்ற பெயரில் 1870 ஆம் ஆண்டு நியூயார்க் நகரம், புரூக்லினில் தொடங்கப்பட்டது. இந்த நிறுவனம் ஐரோப்பாவில் 1911 ஆம் ஆண்டு உற்பத்தியைத் தொடங்கியது.

மேற்கோள்கள்
-----------

1. ↑  1001 Inventions that Changed the World, General Editor Jack Challoner, Hacette Book publishing India Pvt. Ltd, (2009), Page 392, ISBN 978-93-5009- 685-7
2. ↑  The History of Vaseline Petroleum Jelly began in the Pennsylvania Oil Fields!, Drake Well Museum pamphlet, copyright 1996 by Holigan Group Ltd, Dallas, Texas
3. ↑  Webster's Unabridged Dictionary (1913)
4. ↑  Schwager, E.. "From Petroleum Jelly to Riches". *Drug News & Perspectives* **11** (2): 127.
5. ↑  Moskowitz, Milton; Michael Katz; Robert Levering (1980). *Everybody's Business: An Almanac : an Irreverent Guide to Corporate America*. Harper & Row. பக். 199. பன்னாட்டுத் தரப்புத்தக எண்:0-06-250620-X.
**தையாப் மொழி** பப்புவா நியூகினியாவின் கிழக்கு செப்பிக் மாகாணத்தில் ஏறத்தாழ நூறு பேர் மட்டுமே பேசுகின்ற அருகிவரும் ஒரு தனி மொழி ஆகும். கப்புன் என்னும் ஊரில் மட்டும் பேசப்படுவதால் இது **கப்புன் மொழி** எனவும் அழைக்கப்படுகிறது. இதைப் பேசுவோர் இம்மொழியை விட்டுப் படிப்படியாகத் தேசிய மொழியும், நாட்டில் பரவலாகப் பேசப்படுவதுமான தொக் பிசின் மொழிக்கு மாறிவருகின்றனர். 

இம்மொழி பற்றி முதலில் அறிந்துகொண்ட ஐரோப்பியர், செருமன் நாட்டைச் சேர்ந்த ஒரு மதப்பிரசாரகர். இவர் 1938 இம்மொழி பற்றி அறிந்தார். இப்பகுதி அணுகுவதற்கு இயாலாது இருந்ததால், 1970கள் வரை இம்மொழியை யாரும் ஆய்வு செய்யவில்லை. டொனால்ட் லேக்கொக் (1973) என்பவர் தையப் மொழியை அவர் உருவாக்கிய செப்பிக் ராமு மொழிக் குடும்பத்தில் சேர்த்திருந்தார். ஆனால், இம்மொழியின் சொற்கோவையும், அமைப்பும் குறித்த குடும்ப மொழிகளிலிருந்தும் வேறுபட்டவை. ரொஸ் (2005) என்பவர் இம்மொழி நியூகினியாவில் பேசப்படும் எந்த மொழியுடனாவது தொடர்புள்ளது என்பதற்குச் சான்றுகள் இல்லை என்கிறார். இன்று தையாப் மொழி பேசப்படும் இடம் 6000 ஆண்டுகளுக்கு முன்னர் கடற்கரைக்கு அப்பால் இருந்த தனித் தீவுடன் பொருந்துவது, இம்மொழி ஒரு தனி மொழி என்ற கருத்துக்கு இணக்கமாக உள்ளது.

மேற்கோள்கள்
-----------

1. ↑  தையாப் at *Ethnologue* (18th ed. 2015)
2. ↑  Nordhoff, Sebastian; Hammarström, Harald; Forkel, Robert ஏனையோர். தொகுப்பாசிரியர்கள் (2013). "Taiap". *Glottolog 2.2*. Leipzig: Max Planck Institute for Evolutionary Anthropology. .